Diari Oficial de la Generalitat Valenciana


Sumari del DOGV 5572, del 07-08-2007 (2007/8561)

Notificació a Aboudekr Reaha Bouchenak de la sentència dictada en les actuacions del juí verbal número 504/2006.
----------------------------------------------------------------------------------------------------------------

### Dades del document

Número de DOGV
:   5572

Data del DOGV
:   07-08-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/8561


Data del document
:   21-05-2007

Organisme emissor
:   Jutjat de Primera Instància Número 1 de Quart de Poblet

Tipus de document
:   Edicte

Descriptors 

:   * sistema judicial

Notificació a Aboudekr Reaha Bouchenak de la sentència dictada en les actuacions del juí verbal número 504/2006. [2007/8561]  
Eugenio Ángel Martín Sánchez, secretari del Jutjat de Primera Instància i Instrucció número 1 de Quart de Poblet (València) i partit judicial, mitjançant este edicte faig saber:  
Que en este Jutjat se seguixen actuacions de juí verbal de desnonament amb el número 504/2006 a instància d'Abel Núñez Sánchez contra Aboudekr Reaha Bouchenak, en què amb esta data s'ha dictat sentència la part dispositiva de la qual diu:  
«Decisió  
Estimar la demanda formulada per la procuradora dels tribunals la senyora Montoya Exojo, en nom i representació d'Abel Núñez Sánchez, i declarar resolt el contracte d'arrendament subscrit el 10 d'octubre de 2003 pel que fa l'habitatge situat a Quart de Poblet, carrer de María Asunción Soler, número 2, 13a, entre Abel Núñez Sánchez i Aboudekr Reaha Bouchenak, a qui condemne:  
1. A sotmetre's a esta declaració.  
2. A desallotjar este immoble en el termini legal, amb l'advertència que si no ho fa se'l llançarà en la data indicada en la interlocutòria d'admissió de la demanda, el 23 de gener de 2007, a les 09.45 hores, i que ha de retirar els seus efectes amb l'advertència de considerar-los abandonats.  
3. A pagar a l'actor la quantitat de 2.236,86 euros més els interessos corresponents, així com a pagar les rendes que es reporten fins que el llançament es faça efectiu.  
4. A pagar les costes.  
Esta és la sentència, que pronuncie, mane i firme.  
Manera d'impugnació: mitjançant un recurs d'apel·lació davant l'Audiència Provincial de València (art. 455 de la nova Llei d'Enjudiciament Civil). En els processos que porten aparellat el llançament, no s'admetran al demandat els recursos d'apel·lació, extraordinari per infracció processal o cassació si, en preparar-los, no manifesta, i ho acredita per escrit, tindre pagades les rendes vençudes i les que d'acord amb el contracte haja de pagar de bestreta (art. 449 de la Llei d'Enjudiciament Civil).  
El recurs es prepararà a través d'un escrit presentat en este Jutjat en el termini de cinc dies hàbils, comptadors des de l'endemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (art. 457.2 de la nova Llei d'Enjudiciament Civil)».  
I perquè valga de notificació en forma a Aboudekr Reaha Bouchenak el parador del qual s'ignora, expedisc este edicte que firme i segelle.  
Quart de Poblet, 21 de maig de 2007.- El secretari judicial: Eugenio Ángel Martín Sánchez.